ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ Αριθ. 1 ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ ΕΤΟΣ 2003 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα III Επιτροπή

(υποβληθέν από την Επιτροπή)

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248, 16.09.2002, σελ. 1.

Η Ευρωπαϊκή Επιτροπή διαβιβάζει με το παρόν έγγραφο στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 1 του προϋπολογισμού για το 2003 για τους λόγους που αναφέρονται στην αιτιολογική έκθεση που ακολουθεί.

***

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

1 Εισαγωγή

2 ΤΟΜΕΑΣ 2 - ΔΙΑΡΘΡΩΤΙΚΕΣ ΕΝΕΡΓΕΙΕΣ: Μεταρρύθμιση της κοινής αλιευτικής πολιτικής και επείγον κοινοτικό μέτρο για τη διάλυση αλιευτικών σκαφών

2.1 Ιστορικό

2.2 Προβλεπόμενες δράσεις

2.3 Υπολογισμός του κόστους της μεταρρύθμισης

2.4 Κόστος του ειδικού μέτρου το 2003 και νέος αναπρογραμματισμός στα διαρθρωτικά ταμεία

1.5 Επιπτώσεις στον κοινοτικό προϋπολογισμό του 2003

3 ΤΟΜΕΑΣ 3 - ΕΣΩΤΕΡΙΚΕΣ ΠΟΛΙΤΙΚΕΣ: Ενέργειες πληροφόρησης και επικοινωνίας για τον "Ρόλο της Ευρωπαϊκής Ένωσης στον Κόσμο"

4 ΤΟΜΕΑΣ 5 - ΔΙΟΙΚΗΤΙΚΕΣ ΔΑΠΑΝΕΣ: Ευρωπαϊκά πτυχία μεταπτυχιακών σπουδών (Μάστερ) στον τομέα των ανθρωπίνων δικαιωμάτων και του εκδημοκρατισμού

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Α. ΣΥΝΟΛΟ ΕΞΟΔΩΝ

Β. ΧΡΗΜΑΤΟΔΟΤΗΣΗ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΑΙΤΙΟΛΟΓΙΚΗ ΕΚΘΕΣΗ

1 ΕΙΣΑΓΩΓΗ

Το παρόν προσχέδιο διορθωτικού προϋπολογισμού αριθ. 1 για το έτος 2003 καλύπτει τρία στοιχεία:

- την πρόβλεψη συμπληρωματικών πιστώσεων για τη διάλυση αλιευτικών σκαφών, στον τομέα 2 των δημοσιονομικών προοπτικών, στο πλαίσιο της μεταρρύθμισης της κοινής αλιευτικής πολιτικής,

- τη σύσταση νέου κονδυλίου στον τομέα 3 των δημοσιονομικών προοπτικών με χαρακτηρισμό p.m για τις ενέργειες πληροφόρησης και επικοινωνίας που έχουν σχέση με το ρόλο της Ευρωπαϊκής Ένωσης στον κόσμο,

- την τροποποίηση του τίτλου και των σχολίων της θέσης Α-3014, προκειμένου να ευθυγραμμιστεί με συγκρίσιμες ενέργειες στα κονδύλια του προϋπολογισμού του ιδίου κεφαλαίου και να διευκολυνθεί η εφαρμογή της.

Η Επιτροπή πρότεινε στις 28 Μαΐου 2002 μια κύρια αναθεώρηση της κοινής αλιευτικής πολιτικής με στόχο έναν αλιευτικό στόλο το δυναμικό του οποίου θα ευθυγραμμίζεται με τους διαθέσιμους αλιευτικούς πόρους. Η αναθεώρηση αυτή περιλαμβάνει ένα συμπληρωματικό μέτρο που έχει σχεδιαστεί για να παράσχει συμπληρωματικά κίνητρα για τη διάλυση αλιευτικών σκαφών ώστε να αντιμετωπισθεί επειγόντως το πλεονάζον αλιευτικό δυναμικό στην αλιεία. Η μεταρρύθμιση της κοινής αλιευτικής πολιτικής εγκρίθηκε στο Συμβούλιο (γεωργίας και αλιείας) που συνήλθε στις 16-20 Δεκεμβρίου 2002. Το μεγαλύτερο τμήμα του έκτακτου μέτρου θα χρηματοδοτηθεί μέσω του επαναπρογραμματισμού των διαρθρωτικών ταμείων για τα έτη 2004-2006, αλλά απαιτείται επιπλέον χρηματοδότηση κατά το 2003 προκειμένου να ξεκινήσει η μεταρρύθμιση.

Η πρόσθετη χρηματοδότηση που απαιτείται για το 2003 ανέρχεται σε 32 εκατ. ευρώ σε πιστώσεις αναλήψεως υποχρεώσεων και σε 10 εκατ. ευρώ σε πιστώσεις πληρωμών.

Επειδή το εν λόγω μέτρο θα ήταν επιλέξιμο για το ΧΜΠΑ και προβλέπει μια μεγάλη ανακατάταξη των προγραμμάτων ΧΜΠΑ, το νέο κονδύλιο πρέπει να χρηματοδοτηθεί από τον τομέα 2 των δημοσιονομικών προοπτικών. Δεν έχει προβλεφθεί περιθώριο κάτω από το ανώτατο όριο του τομέα 2 στον προϋπολογισμό του 2003 και δεν υπάρχει δυνατότητα ανακατανομής των πιστώσεων. Κατά συνέπεια η Επιτροπή παραπέμπει στην πρότασή της [2], να χρησιμοποιηθεί το μέσω ευελιξίας, όπως προβλέπεται στο σημείο 24 της διοργανικής συμφωνίας [3], προκειμένου να καταστεί δυνατή η χρηματοδότηση του μέτρου που προβλέπεται στο κονδύλιο B2-201 "Έκτακτο κοινοτικό μέτρο για διάλυση αλιευτικών στόλων". Το κονδύλιο αυτό δημιουργήθηκε στον προϋπολογισμό του 2003, στο κεφάλαιο "λοιπές ειδικές διαρθρωτικές ενέργειες", με ένδειξη (p.m.).

[2] COM(2002) 599, που υποβλήθηκε στις 10 Ιουλίου 2002 ταυτόχρονα με τη διορθωτική επιστολή αριθ. 1/2003.

[3] ΕΕ C 172, 18.06.1999, σ.1

Οι επιπλέον πιστώσεις πληρωμών που ανέρχονται σε 10 εκατ. ευρώ μπορούν να χρηματοδοτηθούν από την αύξηση των διαθέσιμων πλεονασμάτων από το οικονομικό έτος 2002 η οποία προέκυψε από τη χαμηλότερη του προβλεπόμενου εκτέλεση των δαπανών, ιδίως στον τομέα των διαρθρωτικών ταμείων. Η πρόσκληση όσον αφορά τους ιδίους πόρους παραμένει αμετάβλητη.

Το δεύτερο στοιχείο αναφέρεται στην ανακοίνωση της Επιτροπής σχετικά με την "στρατηγική πληροφόρησης και επικοινωνίας της Ευρωπαϊκής Ένωσης" της 2ας Ιουλίου 2002 στην οποία προτείνεται ο "ρόλος της Ευρωπαϊκής Ένωσης στον κόσμο" ως θέμα προτεραιότητας για τα προσεχή έτη. Η διοργανική ομάδα εργασίας για την πολιτική πληροφόρησης ενέκρινε την προσέγγιση αυτή κατά τη συνεδρίασή της της 24ης Σεπτεμβρίου 2002. Ωστόσο, δεν υπήρξε σχετική πρόβλεψη στον προϋπολογισμό κατά τη διαδικασία που οδήγησε στην έκδοση του προϋπολογισμού για το 2003.

Το τρίτο στοιχείο, στον τομέα 5 των δημοσιονομικών προοπτικών, αφορά το κονδύλιο του κεφαλαίου Α-30 (επιχορηγήσεις) ο δικαιούχος του οποίου δεν αναφέρεται σαφώς στον τίτλο, αντίθετα με ό,τι ισχύει για παρόμοιες ενέργειες του ιδίου κεφαλαίου.

2 ΤΟΜΕΑΣ 2 - ΔΙΑΡΘΡΩΤΙΚΕΣ ΕΝΕΡΓΕΙΕΣ: ΜΕΤΑΡΡΥΘΜΙΣΗ ΤΗΣ ΚΟΙΝΗΣ ΑΛΙΕΥΤΙΚΗΣ ΠΟΛΙΤΙΚΗΣ ΚΑΙ ΕΠΕΙΓΟΝ ΚΟΙΝΟΤΙΚΟ ΜΕΤΡΟ ΓΙΑ ΤΗ ΔΙΑΛΥΣΗ ΑΛΙΕΥΤΙΚΩΝ ΣΚΑΦΩΝ

2.1 Ιστορικό

Ο κανονισμός του Συμβουλίου (EΚ) αριθ. 2792/1999 της 17ης Δεκεμβρίου 1999, για τον καθορισμό λεπτομερών κανόνων και ρυθμίσεων όσον αφορά την κοινοτική διαρθρωτική βοήθεια στον τομέα της αλιείας [4] θέσπισε κίνητρα οριστικής διακοπής των δραστηριοτήτων προκειμένου να επιτευχθεί μακροπρόθεσμα μια ισορροπία μεταξύ της αλιευτικής ικανότητας του στόλου και των διαθέσιμων πόρων. Διάφορα αποθέματα μείζονος σημασίας για την κοινοτική αλιεία παρουσιάζουν σήμερα σοβαρή εξάντληση. Οι ιδιοκτήτες αλιευτικών σκαφών των οποίων οι αλιευτικές δυνατότητες μειώθηκαν σοβαρά λόγω σχεδίου διαχείρισης το οποίο εκδόθηκε από το Συμβούλιο θα πρέπει συνεπώς να τύχουν πρόσθετων κινήτρων οριστικής διακοπής των δραστηριοτήτων εκτός εκείνων που προβλέπονται από τον κανονισμό του Συμβουλίου (ΕΚ) αριθ. 2792/1999. Αυτό απαιτεί να διατεθεί επαρκής συμπληρωματική χρηματοδότηση στα κράτη μέλη για τον σκοπό αυτό, γεγονός που οδήγησε τον Δεκέμβριο του 2002 το Συμβούλιο στην έκδοση επείγοντος κοινοτικού μέτρου για τη διάλυση αλιευτικών σκαφών [5], στα πλαίσια της δέσμης μέτρων για τη μεταρρύθμιση της κοινής αλιευτικής πολιτικής.

[4] ΕΕ L 337, 30.12.1999, σελ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 179/2002 (ΕΕ L 31, 1.2.2002, σ. 25).

[5] ΕΕ L 358 της 31.12.2002, σ.57.

Δυνάμει του μέτρου αυτού, επιτρέπεται στα κράτη μέλη να παρέχουν επιπλέον χρηματικά κονδύλια σε ιδιοκτήτες σκαφών που έχουν πληγεί σοβαρά από τις προσπάθειες μείωσης της αλίευσης προκειμένου να προβούν στη διάλυση των σκαφών τους. Στόχος είναι να ενθαρρυνθούν περισσότεροι ιδιοκτήτες σκαφών να επωφεληθούν της προσφοράς και κατά συνέπεια να βοηθήσουν ώστε η ικανότητα αλίευσης του στόλου που έχει πληγεί από πολυετή διαχειριστικά σχέδια να ευθυγραμμισθεί με τους διαθέσιμους πόρους. Για λόγους διατήρησης, το κοινοτικό μέτρο πρέπει να θεσπιστεί το συντομότερο δυνατό και να προβλέπει χρονικό περιορισμό προκειμένου να διασφαλιστεί η χωρίς καθυστέρηση αναδιάρθρωση του στόλου. Στα πλαίσια αυτά το κοινοτικό μέτρο θεσπίστηκε για την περίοδο 2003 έως 2006.

Για την περίοδο 2004-2006, τα απαιτούμενα κονδύλια για τη χρηματοδότηση του επείγοντος μέτρου θα προκύψουν από τον επαναπρογραμματισμό των διαρθρωτικών ταμείων, στο πλαίσιο του ενδιάμεσου ελέγχου που πραγματοποιείται. Ωστόσο, προκειμένου να τεθεί σε εφαρμογή η νέα αυτή πολιτική το 2003, όπως αποφάσισε το Συμβούλιο, απαιτείται συμπληρωματική χρηματοδότηση πέραν αυτής που παρέχεται ήδη από τον κοινοτικό προϋπολογισμό στο πλαίσιο του ΧΜΠΑ.

2.2 Προβλεπόμενες δράσεις

Υπάρχει πρόθεση να χορηγηθούν πρόσθετα χρηματοοικονομικά κίνητρα για διάλυση σκαφών, ώστε να εξασφαλισθεί ότι το ΧΜΠΑ μαζί μ' αυτό το νέο μέτρο θα κινητοποιήσουν αρκετή χρηματοοικονομική ενίσχυση για την αντιμετώπιση των αναγκών που θα προκύψουν από τον γρηγορότερο παροπλισμό αλιευτικών σκαφών.

Οι δικαιούχοι στους οποίους απευθύνεται το μέτρο είναι ιδιοκτήτες σκαφών των οποίων τα αλιευτικά σκάφη καλύπτονται από το σχέδιο διαχείρισης που εγκρίθηκε από το Συμβούλιο. Άμεσο αποτέλεσμα θα είναι η θέση σε εφαρμογή του μέτρου που θα οδηγήσει σε μια καθαρή μείωση του δυναμικού του στόλου ή των στόλων.

Τα κράτη μέλη που επιθυμούν να λάβουν την συμπληρωματική χρηματοδοτική συνδρομή που είναι διαθέσιμη για το 2003 θα υποβάλουν στην Επιτροπή ένα σχέδιο δαπάνης παροπλισμού για το οποίο θα αιτούνται επιπλέον χρημάτων. Θα πρέπει να αποδείξουν ότι οι ετήσιες πιστώσεις ΧΜΠΑ δεν είναι αρκετές για να επιτύχουν τους ετήσιους στόχους διάλυσης αλιευτικών σκαφών. Βάσει των πληροφοριών αυτών η Επιτροπή θα προβαίνει κατόπιν στην ανάληψη υποχρεώσεων για το συνολικό ετήσιο ποσό που διατίθεται στον προϋπολογισμό για το επείγον αυτό κοινοτικό μέτρο.

Τα κράτη μέλη θα πρέπει να υποβάλουν την αίτησή τους για καταβολή ενίσχυσης μέχρι την 30ή Ιουνίου 2004. Με βάση αυτές τις αιτήσεις, η Επιτροπή θα αποφασίσει για την κοινοτική συνδρομή που θα καταβληθεί σε κάθε κράτος μέλος.

2.3 Υπολογισμός του κόστους της μεταρρύθμισης

Η συσταθείσα μείωση της αλιευτικής προσπάθειας αποτελεί την αφετηρία για τον υπολογισμό του κόστους της αναγκαίας μείωσης δυναμικού. Ο αριθμός των σκαφών που θα θιγούν από αυτές τις μειώσεις αλιευτικής προσπάθειας μπορεί να υπολογισθεί κατά προσέγγιση, χρησιμοποιώντας το νηολόγιο των αλιευτικών σκαφών. Χρησιμοποιώντας εκτιμήσεις σχετικά με το για πόσα από αυτά τα αλιευτικά σκάφη θα ζητηθεί ενίσχυση διάλυσης μπορεί να υπολογισθεί η συνολική ζήτηση για πριμοδοτήσεις διάλυσης σε κάθε κράτος μέλος. Η διαφορά μεταξύ αυτού του αριθμού και του ποσού που έχει ήδη προγραμματισθεί για ενίσχυση διάλυσης σε κάθε εθνικό πρόγραμμα ΧΜΠΑ δείχνει την ανάγκη για πρόσθετους χρηματοοικονομικούς πόρους.

Υποθέτοντας ότι πρώτα θα διαλυθούν τα παλαιότερα σκάφη, ο συνολικός αριθμός των σκαφών που θα χρειασθεί να απομακρυνθούν από την αλιεία για να επιτευχθεί η μείωση αλιευτικής θνησιμότητας εκτιμάται σε 8592. Μετατρέποντάς τα σε χωρητικότητα και υποθέτοντας μια απορρόφηση της τάξης του 80%, το συνολικό κόστος διάλυσης θα πρέπει να ανέλθει σε 1376 εκατ. ευρώ, συμπεριλαμβανομένης μιας κοινοτικής συνδρομής 712 εκατ. ευρώ.

2.4 Κόστος του ειδικού μέτρου το 2003 και νέος αναπρογραμματισμός στα διαρθρωτικά ταμεία

Στα πλαίσια του ΧΜΠΑ έχουν ήδη προγραμματισθεί 663 εκατ. ευρώ για την προσαρμογή της χωρητικότητας του στόλου (δηλαδή ποσά που προορίζονται για τις διαλύσεις, αλλά επίσης και για εξαγωγές ή κοινές επιχειρήσεις που θα μπορούσαν να προσανατολισθούν προς τις διαλύσεις). Οι απαιτήσεις ανά κράτος μέλος δείχνουν ότι ορισμένα από αυτά δεν θα ζητήσουν επιπλέον χρηματοδότηση ενώ άλλα θα ζητήσουν. Ωστόσο, δεν θα είναι δυνατόν να μεταφερθούν ποσά ΧΜΠΑ μεταξύ των κρατών μελών. Λαμβάνοντας υπόψη αυτούς τους υπολογισμούς ανά κράτος μέλος, η Επιτροπή εκτιμά ότι ο συμπληρωματικός προϋπολογισμός που απαιτείται για τον παροπλισμό εκείνων των σκαφών που κατά πάσα πιθανότητα έχουν πληγεί σημαντικά από πολυετή διαχειριστικά σχέδια θα μπορούσε να εκτιμηθεί σε 272 εκατ. ευρώ κατά τη διάρκεια της περιόδου 2003-2006 [6].

[6] Βλ. τον πίνακα στο παράρτημα 6.1.1. της πρότασης της Επιτροπής για κανονισμό του Συμβουλίου περί της θέσπισης κοινοτικού μέτρου για τη διάλυση αλιευτικών σκαφών, COM(2002) 190 τελικό.

Το προβλεπόμενο για το 2003 ποσό αντιστοιχεί στην εκτιμηθείσα ανάγκη για επιπλέον χρηματοδότηση πριν τεθούν σε εφαρμογή η μεσοπρόθεσμη αναθεώρηση και ο αναπρογραμματισμός για να καλύψουν το υπόλοιπο. Η πρόταση περιλαμβάνει έναν εκτεταμένο επαναπρογραμματισμό των διαθέσιμων στα πλαίσια των Διαρθρωτικών Ταμείων πόρων, τον οποίο θα κληθούν τα κράτη μέλη να υλοποιήσουν στο πλαίσιο της μεσοπρόθεσμης αναθεώρησης. Σε ό,τι αφορά αυτό το μέτρο τα κράτη μέλη θα έπρεπε να είναι σε θέση να ανακατανείμουν 240 εκατ. ευρώ από τα 272 εκατ. ευρώ που θεωρήθηκαν απαραίτητα για τη διάλυση των σκαφών. Υπό το πρίσμα του χρονοδιαγράμματος για την μεσοπρόθεσμη αναθεώρηση των διαρθρωτικών ταμείων, η οποία δεν θα τεθεί σε εφαρμογή μέχρι το 2004, ένα πρόσθετο ποσό 32 εκατ. ευρώ είναι αναγκαίο για το 2003 για την έναρξη της μεταρρύθμισης της αλιευτικής πολιτικής.

2.5 Επιπτώσεις στον κοινοτικό προϋπολογισμό του 2003

Όπως εξηγείται ανωτέρω, το μέτρο πρέπει να χρηματοδοτηθεί από τον τομέα 2 των δημοσιονομικών προοπτικών. Επειδή δεν έχει προβλεφθεί περιθώριο κάτω από το ανώτατο όριο του τομέα 2 στον προϋπολογισμό του 2003 και επειδή δεν υπάρχει δυνατότητα ανακατανομής των πιστώσεων, η Επιτροπή προτείνει ταυτόχρονα πρόταση χρησιμοποίησης του μέσου ευελιξίας. Το μέτρο για τη διάλυση θα χρηματοδοτηθεί από το κονδύλιο του προϋπολογισμού Β2-201 "Συμπληρωματικό κοινοτικό μέτρο για την διάλυση αλιευτικών σκαφών" το οποίο συστάθηκε στον προϋπολογισμό 2003, στο κεφάλαιο "Λοιπές ειδικές διαρθρωτικές ενέργειες" με ένδειξη (p.m.).

3 ΤΟΜΕΑΣ 3 - ΕΣΩΤΕΡΙΚΕΣ ΠΟΛΙΤΙΚΕΣ: ΕΝΕΡΓΕΙΕΣ ΠΛΗΡΟΦΟΡΗΣΗΣ ΚΑΙ ΕΠΙΚΟΙΝΩΝΙΑΣ ΓΙΑ ΤΟΝ "ΡΟΛΟ ΤΗΣ ΕΥΡΩΠΑΪΚΗΣ ΈΝΩΣΗΣ ΣΤΟΝ ΚΟΣΜΟ"

Στην ανακοίνωση της Επιτροπής για την "Στρατηγική πληροφόρησης και επικοινωνίας της Ευρωπαϊκής Ένωσης" της 2ας Ιουλίου 2002, προτείνεται ο "ρόλος της Ευρώπης στον κόσμο" ως θέμα προτεραιότητας για τα προσεχή έτη. Η διοργανική ομάδα εργασίας για την πολιτική πληροφόρησης ενέκρινε την προσέγγιση αυτή κατά τη συνεδρίασή της της 24ης Σεπτεμβρίου 2002, και συζήτησε τη δυνατότητα να διαβιβαστεί μέσω πολλών μέσων ενημέρωσης (τηλεόραση, Ίντερνετ, CD-ROM, διασκέψεις και σεμινάρια) ένα μήνυμα επικεντρωμένο στην εμπορική πολιτική της Κοινότητας, στο ενδιαφέρον της στο πλαίσιο της διαδικασίας της παγκοσμιοποίησης και στις αρχές που υπερασπίζεται η Ένωση στα διεθνή φόρα και διαπραγματεύσεις. Η Επιτροπή προγραμματίζει ωστόσο την επέκταση των χρηματοδοτούμενων ενεργειών ώστε να καλυφθούν αφενός, η πολιτική της καλής γειτονίας και, αφετέρου το άνοιγμα της Ένωσης προς τις αναπτυσσόμενες χώρες.

Προτείνεται συνεπώς η δημιουργία νέου κονδυλίου στον προϋπολογισμό, στον τομέα 3 των δημοσιονομικών προοπτικών, με την ακόλουθη ονοματολογία και τίτλο:

B3-3065 - "PRINCE - Ρόλος της Ευρώπης στον κόσμο"

Λόγω του πολύ περιορισμένου περιθωρίου που έχει προβλεφθεί για το 2003 κάτω από το ανώτατο όριο του τομέα 3, το νέο αυτό κονδύλιο προτείνεται με ένδειξη (p.m.). Οι αναγκαίες πιστώσεις θα διατεθούν κατά τη διάρκεια του έτους μέσω μεταφοράς, εντός του τομέα 3, διατηρώντας ως αναφορά το ποσό των 1,57 εκατ. ευρώ που προβλέπεται στα συμπεράσματα της διοργανικής ομάδας εργασίας.

4 ΤΟΜΕΑΣ 5 - ΔΙΟΙΚΗΤΙΚΕΣ ΔΑΠΑΝΕΣ: ΕΥΡΩΠΑΪΚΑ ΠΤΥΧΙΑ ΜΕΤΑΠΤΥΧΙΑΚΩΝ ΣΠΟΥΔΩΝ (ΜΑΣΤΕΡ) ΣΤΟΝ ΤΟΜΕΑ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΤΟΥ ΕΚΔΗΜΟΚΡΑΤΙΣΜΟΥ

Για τις επιχορηγήσεις που προβλέπονται στα κονδύλια του προϋπολογισμού A-3031, A-3033, A-3034 και A-3039, που είναι σε μεγάλο βαθμό συγκρίσιμες με την προβλεπόμενη στο κονδύλιο A-3014, οι δικαιούχοι των επιχορηγήσεων προσδιορίζονται στον τίτλο του κονδυλίου και στα σχόλια. Ωστόσο, στο κονδύλιο A-3014, ο δικαιούχος αναφέρεται μόνο στα σχόλια, παρά το γεγονός ότι οι σχετικές δραστηριότητες προσδιορίζονται με σαφήνεια.

Προτείνεται η εναρμόνιση των τίτλων και των σχολίων για τα εν λόγω κονδύλια του προϋπολογισμού που υπάγονται στο σύνολό τους στον ίδιο τομέα πολιτικής, τις "Εξωτερικές σχέσεις", και συνεπώς η διαχείρισή τους γίνεται από κοινού, γεγονός που θα διευκολύνει την εφαρμογή τους.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Α. ΣΥΝΟΛΟ ΕΣΟΔΩΝ

>ΘΕΣΗ ΠIΝΑΚΑ>

ΤΙΤΛΟΣ 3

ΔΙΑΘΕΣΙΜΑ ΠΛΕΟΝΑΣΜΑΤΑ

ΚΕΦΑΛΑΙΟ 3 0 - ΔΙΑΘΕΣΙΜΟ ΠΛΕΟΝΑΣΜΑ ΤΟΥ ΠΡΟΗΓΟΥΜΕΝΟΥ ΟΙΚΟΝΟΜΙΚΟΥ ΕΤΟΥΣ

Άρθρο 3 0 0 - Διαθέσιμο πλεόνασμα του προηγούμενου οικονομικού έτους

>ΘΕΣΗ ΠIΝΑΚΑ>

B. ΧΡΗΜΑΤΟΔΟΤΗΣΗ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Κατάσταση ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΜΕΡΟΣ A

ΤΙΤΛΟΣ A-3

ΔΑΠΑΝΕΣ ΠΟΥ ΠΡΟΚΥΠΤΟΥΝ ΑΠΟ ΤΗΝ ΕΚΤΕΛΕΣΗ ΕΙΔΙΚΩΝ ΑΠΟΣΤΟΛΩΝ ΕΚ ΜΕΡΟΥΣ ΤΟΥ ΟΡΓΑΝΟΥ

ΣΤΟ ΚΕΦΑΛΑΙΟ - A-30 ΚΟΙΝΟΤΙΚΕΣ ΕΠΙΧΟΡΗΓΗΣΕΙΣ

Άρθρο A-301 Ιδρύματα ευρωπαϊκού ενδιαφέροντος

Τροποποίηση του τίτλου της θέσης A-3014 ως εξής:

A-3014 Ευρωπαϊκό Διαπανεπιστημιακό Κέντρο

>ΘΕΣΗ ΠIΝΑΚΑ>

Παρατηρήσεις:

Να τροποποιηθεί το κείμενο ως ακολούθως:

Η πίστωση αυτή προορίζεται για τη χρηματοδότηση του Ευρωπαϊκού Διαπανεπιστημιακού Κέντρου προκειμένου:

- να εξασφαλίσει τη διατήρηση του «ευρωπαϊκού μάστερ στον τομέα των ανθρωπίνων δικαιωμάτων και του εκδημοκρατισμού», με έδρα στη Βενετία, που διοργανώνεται από 29 πανεπιστήμια των κρατών μελών της Ευρωπαϊκής Ένωσης , περιλαμβανομένης της βελτίωσης της ικανότητας διοργάνωσης ειδικευμένων τμημάτων κατάρτισης,

- να εξασφαλίσει τη συνέχιση του προγράμματος που επιτρέπει σε ορισμένους πτυχιούχους να αποκτήσουν πρακτική εμπειρία, για διάστημα που δεν θα υπερβαίνει τους δώδεκα μήνες, στο πλαίσιο του προγράμματος κατάρτισης «Ανθρώπινα δικαιώματα» που οργανώνεται από τα Ηνωμένα Έθνη και την Ευρωπαϊκή Ένωση.

ΜΕΡΟΣ B

Υποδιαίρεση Β2

ΔΙΑΡΘΡΩΤΙΚΕΣ ΔΑΠΑΝΕΣ ΚΑΙ ΔΑΠΑΝΕΣ ΣΥΝΟΧΗΣ, ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ, ΑΛΛΕΣ ΓΕΩΡΓΙΚΕΣ ΚΑΙ ΠΕΡΙΦΕΡΕΙΑΚΕΣ ΕΝΕΡΓΕΙΕΣ, ΜΕΤΑΦΟΡΕΣ ΚΑΙ ΑΛΙΕΙΑ

ΤΙΤΛΟΣ B2-2

ΚΕΦΑΛΑΙΟ B2-20 - ΛΟΙΠΕΣ ΕΙΔΙΚΕΣ ΔΙΑΡΘΡΩΤΙΚΕΣ ΕΝΕΡΓΕΙΕΣ

Νέο άρθρο: B2-201 Συμπληρωματικό κοινοτικό μέτρο για τη διάλυση αλιευτικών σκαφών

>ΘΕΣΗ ΠIΝΑΚΑ>

Υποδιαίρεση Β3

ΕΚΠΑΙΔΕΥΣΗ, ΕΠΑΓΓΕΛΜΑΤΙΚΗ ΚΑΤΑΡΤΙΣΗ ΚΑΙ ΝΕΟΛΑΙΑ

ΤΙΤΛΟΣ B3-3

ΠΛΗΡΟΦΟΡΗΣΗ ΚΑΙ ΕΠΙΚΟΙΝΩΝΙΑ

ΚΕΦΑΛΑΙΟ - B330 ΠΛΗΡΟΦΟΡΗΣΗ ΚΑΙ ΕΠΙΚΟΙΝΩΝΙΑ

Β3-306 Prince (πρόγραμμα πληροφόρησης του ευρωπαίου πολίτη) Ενέργειες πληροφόρησης για τις ειδικές πολιτικές

Νέα θέση

B3-3065 PRINCE - Ρόλος της Ευρωπαϊκής Ένωσης στον Κόσμο

>ΘΕΣΗ ΠIΝΑΚΑ>

Πρώην άρθρο B3-3 0 6 (εν μέρει)

Η πίστωση αυτή προορίζεται να καλύψει τη χρηματοδότηση ενεργειών πληροφόρησης με προτεραιότητα για τις κοινοτικές πολιτικές.

Καλύπτει το «ρόλο της Ευρωπαϊκής Ένωσης στον κόσμο», με τους ακόλουθους στόχους:

(i) την προώθηση μιας πιο ισορροπημένης άποψης για την παγκοσμιοποίηση.

(ii) την αναγνώριση της αξίας του παρόντος συστήματος και των προγενέστερων επιτευγμάτων της εμπορικής πολιτικής ως κοινή στρατηγική/απάντηση στην παγκοσμιοποίηση από τους Ευρωπαίους.

(iii) την ανάδειξη των δεσμών μεταξύ παγκοσμιοποίησης, πολυμερών κανόνων και αειφόρου ανάπτυξης.

(iv) την προβολή των αρχών/αξιών που υπερασπίζει η ΕΕ στην παγκόσμια σκηνή.

Η Επιτροπή ενέκρινε ανακοίνωση προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών, στις 27 Ιουνίου 2001, για νέο πλαίσιο συνεργασίας σε δραστηριότητες της πολιτικής της Ευρωπαϊκής Ένωσης στον τομέα της πληροφόρησης και επικοινωνίας [COM (2001) 354 τελικό]. Αυτή η ανακοίνωση προτείνει ένα πλαίσιο διοργανικής συνεργασίας μεταξύ των οργάνων και των κρατών μελών για την ανάπτυξη στρατηγικών πληροφόρησης και επικοινωνίας της Ευρωπαϊκής Ένωσης.

Η Διοργανική Ομάδα για την Πληροφόρηση (ΔΟΠ), που συμπροεδρεύεται από την Επιτροπή, το Ευρωπαϊκό Κοινοβούλιο και το Συμβούλιο, προσδιορίζει τις κοινές κατευθύνσεις για τα θέματα που υπάγονται στη διοργανική συνεργασία στον τομέα της πληροφόρησης και της επικοινωνίας της Ευρωπαϊκής Ένωσης. Συντονίζει τις κεντρικές και αποκεντρωμένες δραστηριότητες πληροφόρησης που απευθύνονται στο ευρύ κοινό και αντιστοιχούν σε αυτά τα θέματα. Η ΔΟΠ καθορίζει κάθε έτος τις προτεραιότητες των επόμενων ετών, βάσει έκθεσης που εκπονεί η Επιτροπή.

Από την παρούσα θέση δεν επιτρέπεται να χρηματοδοτηθεί καμία δαπάνη διοικητικής λειτουργίας, ανεξαρτήτως των δικαιούχων της δράσης.

Νομική βάση

Η Επιτροπή θεωρεί ότι πρόκειται για ένα εκ των καθηκόντων της που απορρέουν από τις αρμοδιότητές της σε θεσμικό επίπεδο, κατά την έννοια της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού (ΕΕ C 172 της 18.6.1999, σ. 1).